พักหลังๆมาเป็นทุกวันเวลานอนจะไม่มีความรู้สึกปวดปัสสาวะเลยคับ​ แต่พอตื่นนอนมาทุกวันจะมีอาการปวดหลังมากและปวดท้องจนต้องไปปัสสาวะ​ แต่พอปัสสาวะก็ออกนิดเดียว​ อาการแบบนี้เกิดจากสาเหตุอะไรคับ
สวัสดีค่ะ อาการปัสสาวะออกมาเล็กน้อย ปวดปัสสาวะแบบผิดปกติดังกล่าวมา อาจเกิดจาก-ท่อปัสสาวะอักเสบ-กระเพาะปัสสาวะอักเสบ-กรวยไตอักเสบ-นิ่วในทางเดินปัสสาวะโดยทางเดินปัสสาวะอักเสบหรือติดเชื้อ หากเกิดในเพศชาย มักสัมพันธ์กับโรคติดต่อทางเพศสัมพันธ์ควรไปพบแพทย์เพื่อตรวจปัสสาวะเพื่อยืนยันการวินิจฉัยและตรวจคัดกรองโรคติดต่อทางเพศสัมพันธ์ไปด้วย ถ้าพบว่าเป็นท่อปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้ว ถ้ามีโรคติดต่อทางเพศสัมพันธ์ร่วมด้วย แพทย์จะให้ยาฆ่าเชื้อที่ตรงตามโรคนั้นๆค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบและการปวดได้ งดการมีเพศสัมพันธ์ไปก่อน